Diari Oficial de la Generalitat Valenciana


Sumari del DOGV 6445, del 25-01-2011 (2011/383)

RESOLUCIÓ de 22 de desembre de 2010, de la Direcció General de Ports, Aeroports i Costes, per la qual s'aprova el Pla d'Utilització d'Espais Portuaris del Port de Borriana.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6445

Data del DOGV
:   25-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/383


Data del document
:   22-12-2010

Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 22 de desembre de 2010, de la Direcció General de Ports, Aeroports i Costes, per la qual s'aprova el Pla d'Utilització d'Espais Portuaris del Port de Borriana. [2011/383]  
Una vegada examinat l'expedient a què es referix l'assumpte, es desprenen els següents   
Antecedents de fet:  
1. El port de Borriana va ser traspassat a la Comunitat Valenciana per Reial Decret 3059/1982, de 24 de juliol, en matèria de ports.  
2. La necessitat d'optimització dels espais va motivar l'elaboració, pels servicis tècnics de la Divisió de Ports, Aeroports i Costes, d'una proposta de Pla d'Utilització dels Espais Portuaris, i procurar una racionalització adequada d'espais i destinacions funcionals.  
3. La proposta del Pla d'Utilització dels Espais Portuaris del Port de Borriana es va redactar de conformitat amb el que establix l'article 15 de la Llei 27/1992, de 24 de novembre, de Ports de l'Estat i de la Marina Mercant, de vigent aplicació a la Comunitat Valenciana, en virtut de l'assumpció normativa realitzada per mitjà de l'article 54 de la Llei 11/2002, de 23 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana (DOCV núm. 4.409, de 31 de desembre).   
4. Amb data 24 de novembre de 2009, el director general de Ports, Aeroports i Costes va acordar iniciar la tramitació d'expedient d'aprovació del Pla d'Utilització d'Espais Portuaris del Port de Borriana, elaborat per la Divisió de Ports, Aeroports i Costes, així com la realització d'un període d'informació pública per un termini de 20 dies, i comunicar-ho als interessats, als òrgans de l'administració de l'Estat, a l'Ajuntament de Borriana i als òrgans de la Generalitat afectats pel projecte; i correspon la proposta de resolució al cap de la Divisió de Ports, Aeroports i Costes.  
5. Als efectes de la informació pública, l'acord esmentat es va publicar en el Diari Oficial de la Comunitat Valenciana núm. 6198, de 3 de febrer de 2010, i el termini va concloure el 12 de març de 2010 segons el certificat de l'Ajuntament de Borriana, dins del qual han presentat al·legacions la Confraria de Pescadors de Borriana, la mercantil Renos Marítima, SA, i el grup municipal del PSPV-PSOE, que han sigut oportunament contestades.  
6. D'altra banda, s'ha sol·licitat informe l'Ajuntament de Borriana; a la Capitania Marítima de Castelló (districte marítim de Borriana); als ministeris de Defensa i Interior; al Servici Provincial de Costes a Castelló del Ministeri de Medi Ambient i Medi Rural i Marí; a la Direcció General de Territori i Paisatge i a la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge; a la Direcció General de Pesca de la Conselleria de Agricultura, Pesca i Alimentació, i a la Direcció General del Patrimoni Cultural Valencià de la Conselleria de Cultura i Esport.  
I han emés informe l'Ajuntament de Borriana, la Direcció General de Sostenibilitat de la Costa i el Mar del Ministeri de Medi Ambient i Medi Rural i Marí; el Ministeri de l'Interior, i la Direcció General del Patrimoni Cultural Valencià de la Conselleria de Cultura i Esport; les consideracions dels quals han sigut, així mateix, oportunament contestades.   
7. De l'anàlisi de les al·legacions i informes rebuts en els referits tràmits es conclou:  
1. Que no s'han suscitat qüestions que suposen modificacions substancials a la proposta de pla d'utilització dels espais portuaris tramitada.   
2. Que no obstant això, el document ha d'incorporar informació actualitzada referida als aspectes següents:  
a. En l'apartat 1.2. en el qual s'arreplega la informació i les conclusions relatives a l'estudi de les condicions urbanístiques i territorials s'inclouran les referides al Concert Previ del Pla General, i s'assenyalaran els principals continguts que cal tindre en compte en la redacció del PUEP, a pesar de no aportar elements nous que condicionen el diagnòstic realitzat.  
b. Incorporació al document de les dades estadístiques consolidades d'explotació de ports de la Generalitat corresponents a 2008, que són els últims disponibles.  
8. L'actual zona de servici del port de Borriana ocupa 899.595 m² i està delimitada per una poligonal formada per:  
- Línia que unix els vèrtexs del domini públic maritimoterrestre situats entre l'extrem sud de l'avinguda de la Mediterrània i l'inici de l'illa de cases on se situa la Confraria de Pescadors. (Punts M1-A1 a M6).  
- Prolongació fins a la rotonda (78'75 metres) (punts M6 a M6A).  
- Línia de 30,7 metres que forma un angle de 118º en sentit antihorari amb l'anterior (M6A a M6B).  
- Línia de 25,6 metres que forma un angle de 123º en sentit horari amb l'anterior (M6B a M6C).  
- Línia de 61,4 metres que forma un angle de 90º en sentit antihorari amb l'anterior (M6C a M6D).  
- Línia de 44 metres que forma un angle de 90º en sentit horari amb l'anterior fins a tornar a retrobar la delimitació del domini públic maritimoterrestre.  
- Línia que unix els vèrtexs de domini públic maritimoterrestre situats entre el grup edificatori Roger de Flor i la platja l'Arenal (punts M9 a M14- A16).  
- Prolongació de la delimitació del domini públic maritimoterrestre fins a l'espigó de contenció d'arenes de la platja de l'Arenal en una longitud de 365,1 metres. (punts M14-A16 fins a A15).  
- Línia de 264,65 metres de longitud que forma un angle de 137º en sentit horari amb l'anterior i voreja l'espigó fins al seu extrem (punts A15-A14).  
- Semicercle de 28,39 metres de radi amb el centre en el punt C1, rodejant l'espigó (punts A14-A13).  
- Línia de 207,56 metres de longitud paral·lela a l'espigó (punts A13-A12).  
- Línia de 299,1 metres de longitud i que forma un angle de 106º en sentit horari amb l'anterior (punts A12-A11).  
- Línia de 438,77 metres de longitud que forma un angle de 93º en sentit horari amb l'anterior (punts A11-A10).  
- Arc de 508,95 metres de radi, centre en el punt C2, i 923,57 metres de desplegament en sentit horari, en aigües obertes (punts A10-A9), que continua fins al punt A8.  
- Línia paral·lela al contradic en tota la seua longitud, a 30 metres, i que acaba en el domini públic maritimoterrestre en l'extrem sud de l'avinguda de la Mediterrània (punts A7 a A1, i centres C3 i C4).  
D'altra banda, una major dotació d'amarraments per a embarcacions nauticoesportives al port de Borriana, destinats a atendre el previsible increment de la demanda superada l'actual conjuntura, necessitaria l'ampliació del port.   
Per a conciliar eixa necessitat amb una mínima afecció al medi i eludir l'expansió cap al mar, es proposa la construcció d'una marina interior en terrenys limítrofs a la zona nord del port, que actualment no tenen ús específic, amb accés a la futura làmina d'aigua des de l'actual moll pesquer.   
A fi d'optimitzar les obres que s'han de realitzar, la superfície que ocuparà la nova marina excedirà la delimitació actual de l'adscripció, dels 895.454 m² actuals a 919.533 m², s'incrementa, per tant, en 24.079 m², que suposen un poc més del 2,5% de la superfície actual.  
Els terrenys necessaris per a esta ampliació són actualment de titularitat municipal i queden fora del domini públic maritimoterrestre, però amb la construcció de la marina, amb la adquisició prèvia dels terrenys, i la consegüent entrada d'aigua, ha de produir-se la modificació de la línia de ribera del mar, i aleshores farà necessària l'oportuna revisió de la delimitació del domini costaner.  
D'esta manera, sense perjuí de la titularitat actual dels terrenys i de la tramitació de l'instrument previst en l'article 18 de l'esmentada llei 27/1992, en la redacció assumida com a dret propi de la Comunitat Valenciana segons s'ha exposat, s'ha d'actuar ja en el PUEP la reserva d'espais necessària que preveja la futura incorporació efectiva dels terrenys; i això implica la necessitat d'ajustar la delimitació actual de la zona de servici en eixe aspecte, que quedarà definida com seguix:  
- Línia que unix els vèrtexs del domini públic maritimoterrestre situats en la ribera entre l'extrem sud de l'avinguda de la Mediterrània i l'inici de l'illa de cases on se situa la Confraria de Pescadors (punts M1-A1 a M6).  
- Prolongació fins a la rotonda (78,75 metres) (punts M6 a M6A)  
- Línia de 30,7 metres que forma un angle de 118º amb l'anterior (M6A a M6B)  
- Línia de 25,6 metres que forma un angle de 123º amb l'anterior (M6B a M6C)  
- Línia de 61,4 metres que forma un angle de 90º amb l'anterior (M6c a M6D)   
- Línia de 44 metres que forma un angle de 90º amb l'anterior fins a tornar a retrobar la delimitació del domini públic maritimoterrestre (M6D-M9)  
- Continuació de la delimitació del domini públic maritimoterrestre entre els punts M9 i M10  
- Prolongació de la línia anterior durant 103,41 metres (punts M10 i M10A)  
- Línia de 106,75 metres perpendicular a l'anterior (punts M10A i M10B)   
- Arc de 241,3612 metres de diàmetre, amb origen en el punt C5, i 325 metres de longitud fins a encreuar-se amb el DPMT actual (punts M10B i M13A).   
- Línia que unix els vèrtexs de domini públic maritimoterrestre situats entre l'arc anterior i la platja de l'Arenal (punts M13B i M14-A16)  
- Prolongació de la delimitació del domini públic maritimoterrestre fins a l'espigó de contenció d'arenes de la platja de l'Arenal en una longitud de 365,1 metres (punts M14-A16 fins a A15)  
- Línia de 264,65 metres de longitud que forma un angle de 137º amb l'anterior i voreja l'espigó fins al seu extrem (punts A15-A14)  
- Semicercle de 28'39 metres de radi amb centre en el punt C1, rodejant l'espigó (punts A14-A13)  
- Línia de 207,56 metres de longitud paral·lela a l'espigó (punts A13-A12)  
- Línia de 299,1 metres de longitud i que forma un angle de 106º amb l'anterior (punts A12-A11)  
- Línia de 438,77 metres de longitud que forma un angle de 93º amb l'anterior (punts A11-A10)  
- Arc de 508,95 metres de radi, centre en el punt C2, i 923'57 metres de longitud en aigües obertes (punts A10-A9)  
- Línia de 189,44 metres, paral·lela a la que unix els punts A11 i A10 i tangent a l'arc anterior (punts A9 a A8)  
- Línia de 482,17 metres de longitud perpendicular a l'anterior fins als voltants de l'extrem del contradic (punts A8-A7)  
- Línia paral·lela al contradic en tota la longitud, a 30 metres, i que acaba en el domini públic maritimoterrestre en l'extrem sud de l'avinguda de la Mediterrània (punts A7 a A1, i centres C3 i C4)  
En conseqüència, la delimitació resultant de la zona de servici queda definida per la llista següent de punts i coordenades UTM:  
 X Y  
A1 750203,0058 4051982,0370  
A2 750178,9952 4591794,8519  
A3 750203,6372 4011347,0083  
A4 750246,6354 1600331,6771  
A5 750671,3070 0483806,2585  
A6 750745,4646 1771750,9690  
A7 750826,4463 3033864,7075  
A8 750613,9087 3534182,0657  
A9 750783,9333 2938831,4326  
C36 490507,4696 1820042,5309  
Y58 374375,7611 7206976,9488  
F63 152109,3930 0799591,4121  
O94 809741,8100 6596823,4432  
O60 333070,0641 5279722,5330  
K52 763105,1960 6868969,0661  
T83 539617,0537 7664839,2870  
M1 750203,4123 2287129,0370  
M2 750250,3284 7597026,5570  
M3 750310,8373 7750976,1820  
M4 750384,0500 7437109,6320  
M5 750450,3410 4824026,1570  
M6 750505,0198 1565080,1510  
M6A 750558,2003 6606771,7157  
M6B 750588,2005 1752735,9805  
M6C 750607,6856 1359443,2610  
M6D 750649,4338 9595814,2218  
M9 750680,6350 7042825,1020  
H43 486771,8509 2522899,4240  
M10A 750796,3847 4351708,8097  
M10B 750865,6064 8365137,0726  
R57 584839,2970 8224693,6560  
V94 426130,5515 1448092,6210  
V13 471496,0722 8643169,3400  
M13A 750919,9120 2138072,7716  
P74 368655,2407 4809508,2870  
C1 751437,7650 8205393,6196  
C2 751004,4048 8979954,5699  
C3 750720,7019 6644791,7567  
C4 750239,1030 6881868,6736  
C5 750683,9841 7153321,4974  
D'on l'increment de la zona de servici el delimiten els punts: M10, M10A, M10B, M11, M12, M13 i M13A, amb les respectives coordenades.  
Des d'un punt de vista administratiu, el desenvolupament material de l'ampliació del port requerirà:  
- L'aprovació del pla especial parc marítim platja de l'Arenal de Borriana. Este pla especial inclourà les determinacions necessàries per a regular el projecte i el desenvolupament de les actuacions en el límit port - ciutat, a fi de garantir així la integració i funcionalitat de la infraestructura portuària en el seu entorn territorial més immediat.  
- El canvi de titularitat dels terrenys necessaris per al desenvolupament de la futura marina.  
- L'aprovació del projecte de la nova zona nauticoesportiva i la seua licitació.   
- Adscripció de la nova marina una vegada executada.  
9. Quant a la distribució d'usos, la zona de servici terrestre del port s'estructura en tres àrees, amb la finalitat d'impulsar l'exercici de l'activitat portuària, particularment, la nauticoesportiva i les activitats portuàries complementàries.   
L'assignació d'usos a cada una d'estes àrees no fa sinó sancionar els usos existents en l'actualitat, i establix tan sols una limitació transitòria sobre la futura implantació d'edificacions i infraestructures de tipus fix o permanent, en l'esplanada nord del port que limita amb el sector de sòl urbanitzable de l'Arenal, sense afectar usos o elements actualment existents:   
Àrea 1: ús nauticoesportiu.  
S'assigna este ús tant a l'esplanada nord del port com al front portuari a fi de garantir una transició idònia entre els usos portuaris i els usos recreatius - terciaris proposats per a l'Arenal en els diferents documents de planejament en desplegament. L'objectiu és potenciar la centralitat del Grau en el seu entorn territorial, de manera que el desenvolupament dels projectes previstos en l'Arenal, el front portuari i al sud del port, juntament amb la regeneració de la platja, aporte sinergies amb les instal·lacions existents i eleve els actuals nivells d'activitat en el municipi.  
En el cas de l'esplanada nord, s'establix un règim d'usos transitori, i es preveu una zona de reserva per a l'execució de la marina prevista en la superfície de zona de servici incrementada, de forma coordinada amb el planejament urbanístic en desenvolupament.  
Àrea 2: ús pesquer.  
S'assigna este ús a les superfícies de terra del port actualment dedicades a l'activitat en el front portuari, i una franja de l'esplanada nord d'aproximadament 30 m d'ample des del moll que actualment comprén el vial existent.   
L'objectiu de l'ordenació és consolidar l'activitat pesquera que es desenvolupa en l'actualitat i dotar al sector d'unes instal·lacions adequades i suficients, d'acord amb els paràmetres bàsics emprats per la Generalitat en els ports que gestiona.   
Àrea 3: usos portuaris complementaris   
S'assigna este ús a una part de l'esplanada nord del port, el moll transversal, la zona ocupada actualment per les instal·lacions destinades a la reparació d'embarcacions, i l'espai comprés entre estes i la línia definida pels punts A11 i A12 de l'adscripció.  
L'objectiu de l'ordenació és garantir l'espai suficient per al creixement i desenvolupament dels usos complementaris presents al port (reparació i manteniment d'embarcacions, activitats vinculades a l'aqüicultura, activitats vinculades a la conservació portuària) i aquells altres que pogueren instal·lar-s'hi en el futur. La seua localització permet l'exercici de l'activitat sense interferències amb els usos portuaris urbans i recreatius.  
D'acord amb els principis de transparència i publicitat, una vegada aprovats els documents que formen el PUEP seran accessibles des de la web de la Conselleria d'Infraestructures i Transport: http://www.cit.gva.es.  
A estos antecedents són d'aplicació les següents  
Consideracions jurídiques  
1. Correspon a la Comunitat Valenciana la competència sobre els ports emplaçats en el seu territori que no tinguen la qualificació legal d'interés general, segons el que disposa l'article 49.1.15a de l'Estatut d'Autonomia de la Comunitat Valenciana, en la redacció donada per Llei Orgànica 1/2006, de 10 d'abril.  
2. El port de Borriana va ser traspassat a la Comunitat Valenciana per Reial Decret 3059/1982, de 24 de juliol, en matèria de ports.  
3. La Llei 11/2002, de 23 de desembre, de Mesures Fiscals, de Gestió Administrativa i d'Organització de la Generalitat Valenciana, disposa en l'article 54 la incorporació a la legislació d'esta comunitat autònoma, com a dret propi d'esta, aplicable als ports de la seua competència i fins que no es publique legislació específica autonòmica en matèria de ports, els capítols I i II del títol preliminar, capítol I del títol I, títols II i IV i les disposicions transitòries quarta i sisena de la Llei 27/1992, de 24 de novembre, de Ports de l'Estat i de la Marina Mercant, modificada per Llei 62/1997, de 26 de desembre, en la redacció llavors vigent; i assenyala que les competències que la llei que s'incorpora atribuïx als diferents òrgans estatals seran exercides pels òrgans autonòmics competents.  
L'article 15 de la Llei 27/1992, de 24 de novembre, de Ports de l'Estat i de la Marina Mercant, en la redacció vigent en la data d'eixa assumpció normativa, assenyala en l'apartat 2 que la delimitació de la zona de servici es farà a través d'un pla d'utilització d'espais portuaris que inclourà els usos previstos per a les diferents zones del port, així com la justificació de la necessitat o conveniència dels usos esmentats. I disposa que la seua aprovació portarà implícita la declaració d'utilitat pública a efectes expropiatoris dels béns de propietat privada, així com l'afectació a l'ús portuari dels béns de domini públic inclosos en la zona de servici que siguen d'interés per al port.  
4. Segons el que establix l'article 16 del Decret 117/2007, de 27 de juliol, pel qual s'aprova el Reglament Orgànic i Funcional de la Conselleria d'Infraestructures i Transport, correspon al director general de Ports, Aeroports i Costes, la planificació i construcció dels ports que no siguen d'interés general a la Comunitat Valenciana.  
I l'article 70.2 de la Llei 5/1983, de 30 de desembre, del Consell, reserva als directors generals, entre altres, la funció de resoldre els assumptes que li assigne el Reglament Orgànic de la Conselleria o que el conseller o el secretari autonòmic encomane a la seua incumbència.  
En virtut del que s'ha exposat, el director general de Ports, Aeroports i Costes resol:  
Primer  
Aprovar el Pla d'Utilització d'Espais Portuaris del Port de Borriana.   
Segon  
Ordenar la publicació de la present resolució en el Diari Oficial de la Comunitat Valenciana i la inserció dels documents que formen el PUEP aprovat en la pàgina web de la Conselleria d'Infraestructures i Transport.  
València, 22 de desembre de 2010.- El director general de Ports, Aeroports i Costes: Carlos Eleno Carretero.